cyanic-selkie/wikianc huggingface dataset:
Kulminatioun (Astronomie)
Kulminatioun a Meridian
D'Ofwächung vun der Sonnekulminatioun vum Meridian ass sou kleng, datt d'Bezeechnung Mëttagshéicht fir déi iewescht Kulminatioun nëmmen en onwiesentleche Feeler huet. D'Zäitpunkte fir déi iewescht Kulminatioun an de reale Mëtteg si bal identesch.
Kulminatioun a Stärenzäit
Déi iewescht Kulminatioun vun engem Himmelskierper spillt eng Roll bei der Stärzäit-Miessung vu sengem Rektaszensiouns-Wénkel, dee mat Zäitmooss (Wénkel) ugi gëtt. Deem Moment vun der ieweschter Kulminatioun vum Fréijoerspunkt (Bezuchspunkt fir de Rektaszensiouns-Wénkel) gëtt d'Stärzäit 00:00 Auer bäigeuerdert. Kulminéiert irgendeen Himmelskierper, dann huet hie sech iwwer sengem Rektaszensiouns-Wénkel beweegt, deem déi an der Tëschenzäit gëlteg Stärzäit entsprécht. D'Zäit tëscht zwou Kulminatioune vum Fréijoerspunkt ass e Stärendag, deen ongeféier 4 Minutte méi kuerz ass wéi e Sonnendag an nom selwechte Schema a Stonnen, Minutten a Sekonnen ënnerdeelt gëtt. All Stärzäit-Eenheete sinn am gläichem Verhältnes wéi déi vun der Sonnenzäit. D'Rektaszensioun an domat d'Stärzäit vun de Stären ass onverännerlech (fix, Fixstäre), déi d'Rektaszensioun vun der Sonn vergréissert sech awer all Dag ëm ongeféier 1° resp. ëm ongeféier 4 Stärzäit-Minutte. Ronn 1° ass de Wénkel vun der deeglecher Bunnfaart vun der Äerd ëm d'Sonn.
206P/Barnard-Boattini
Den 206P/Barnard-Boattini ass deen éischte Koméit, dee mat Hëllef vu Fotoen entdeckt gouf. Gelonge war dat dem US-amerikaneschen Astronom Edward Emerson Barnard an der Nuecht vum 13. Oktober 1892. No dëser Observatioun goung de Koméit verluer a krut déi virleefeg Bezeechnung D/1892 T1. De 7. Oktober 2008 war et dann dem italieeneschen Astronom Andrea Boattini gelongen, de Koméit op Fotoe vum Mount Lemmon Survey zeréckzefannen.
Zanter senger éischter Entdeckung hat de Koméit 20 Ëmleef absolvéiert an dobäi de Jupiter an de Joren 1922, 1934 an 2005 op enger Distanz vun 0,3 bis 0,4 AE passéiert. De 25. Oktober 2008 hat hien de Perihel mat 1,1452 AE Ofstand zu der Sonn passéiert, woubäi hien eng maximal Hellegkeet vu ronn 20,3 mag erreecht hat.
Mons Gruithuisen Gamma
De Mons Gruithuisen Gamma, ass e Bierg um Äerdmound. Hie steet nieft dem Krater Gruithuisen. Hie gouf 1976 nom däitschen Astronom Franz von Paula Gruithuisen genannt. Säin Duerchmiesser huet 20 km Seng Koordinate sinn: 36° 36' N / 40° 30' W
Philippe Servais
De Philippe Servais, gebuer de 5. Februar 1810 zu Miersch a gestuerwen den 22. November 1890 zu Kürenz engem Staddeel vun Tréier, war e lëtzebuergeschen Industriellen.
Hie war Schmelzhär vun der Weilerbacher Schmelz.
Mat sengem Brudder Bernard huet hien de 17. Mäerz 1858 d'Kommanditgesellschaft Forges des Frères Servais ("Hollerecher Schmelz" oder "Servais-Schmelz" genannt) zu Hollerech gegrënnt an do zwéin Héichiewe baue gelooss.
Acheville
Acheville ass eng franséisch Gemeng am Departement Pas-de-Calais an der Regioun Hauts-de-France.
Philippe Servais
1862 hunn déi zwéin d'Schmelz vu Colmer-Bierg gelount, an 1871 eng Konzessioun ugefrot fir eng Eise-Minière vun 165 ha um Territoire vun de Gemenge Nilvange, Algrange a Marspich z'exploitéieren.
De Philippe Servais war den eelste Jong vum Antoine Servais a Brudder vum Staatsminister Emmanuel Servais.
MTS
D'Ofkierzung MTS bezeechent:
Gumiane
Gumiane ass eng franséisch Gemeng am Departement Drôme an der Regioun Auvergne-Rhône-Alpes.
Madame Claude (Film 1977)
Madame Claude ass e franséische Film vum Just Jaeckin aus dem Joer 1977 no engem Buch vum Jacques Quoirez.
Ave Maria (Film 1953)
Ave Maria ass en däitsche Film vum Alfred Braun aus dem Joer 1953.
Ëm wat geet et am Film?
E Melodrama ëm eng Sängerin.
The Locket
The Locket  ass en US-amerikanesche Film vum John Brahm aus dem Joer 1948.
Ëm wat geet et am Film?
D'Nancy ass Kleptomanin, hiren zukënftege Mann weess awer näischt dovun...
James Cronin
Den James Watson Cronin, gebuer den 29. September 1931 zu Chicago, a gestuerwen de 25. August 2016 zu Saint Paul, am Minnesota, war en US-amerikanesche Physiker an Nobelpräisdréier.
Hien huet op der University of Chicago, promovéiert, wou en 1971 Professer gouf. Virdrun huet hien, vun 1958 bis 1971 op der Universitéit Princeton enseignéiert.
Méi spéit huet hien de Cronin-Effekt erfuerscht, an och, am Pierre-Auger-Observatorium, déi kosmesch Stralung.
Hie war zënter 1967 Member vun der American Academy of Arts and Sciences an zënter 1970 vun der National Academy of Sciences. 1980 krut de Cronin zesumme mam Val Fitch de Physik-Nobelpräis.
Amphitheater vu Pula
Den Amphitheater vu Pula (Kroatesch: Pulska Arena) ass e réimeschen Amphitheater aus dem Enn vum 1. Joerhonnert zu Pula, am haitege Kroatien. Mat engem Duerchméisser vun 133 Meter op senger breetster Achs an 105 an der schmuelster ass et de sechstgréissten Amphitheater aus der Antiquitéit an ee vun den am beschten erhalenen.
Och wa villes bannenan am Laf vun de Joerhonnerte verschwonnen ass (fir aner Gebaier z. B.), sou ass d'Fassad aus wäissem Kalleksteen nach ëmmer gréisstendeels am Originalzoustand. Si besteet zanter se fäerdeg gebaut ass (ëm 81 n. Chr.) aus zwou Reien Arkaden eng iwwert där anerer, mat 72 Béi an engem Stack driwwer, an deem 64 rechteckeg Fënsternische sinn. Op der Säit zum Mier hinn ass den Amphitheater bis zu 32,45 Meter héich. D'Ostsäit ass an en Hank gebaut, dofir ass se no baussen hin e gutt Stéck méi niddreg, an eng Rëtsch Béi konnten ewechgelooss ginn.
Ellips
Eng Ellips ass e speziell zouen ovale Bou. Si zielt nieft dem Punkt, dem Krees, der Parabol an der Hyperbol zu de Kegelschnëtter.
Amphitheater vu Pula
Op de Gradinen, déi am Mëttelalter ewechgemaach goufen, konnte bis zu 26.000 Leit Plaz fannen. Gebuede krute se Gladiatorekämpf, wëll Déieren, déi openee lassgelooss goufen, an och Naumachien, also Séischluechten, woubäi d'Arena ënner Waasser gesat gouf.
Ellips
An der Natur trieden Ellipse a Form vun ongestéierte kepleresch Planéitebunne ëm d'Sonn op. Och beim Zeechnen vu Schréibiller ginn heefeg Ellipse gebraucht, well e Krees duerch eng Parallelprojektioun am Allgemengen als Ellips ofgemoolt gëtt.
Amphitheater vu Pula
Am Hypogäum ënner der Arena, wou d'Déierekäfeger, d'Dekoren an d'Maschinne fir d'Spektakele waren, ass haut eng Ausstellung iwwer d'Geschicht vum Ubau vun Ueleg a Wäin an der Réimerzäit.
Ellips
D'Ellips (vum gr. ἔλλειψις, élleipsis) gouf vum Apollonios von Perge agefouert, d'Bezeechnung bezitt sech op d'Exzentrizitéit.
Amphitheater vu Pula
Den Ausbau zum Amphitheater, wéi en haut do steet, gouf op Uerder vum Keeser Vespasian ausgefouert. Hien ass awer gestuerwen, ier e fäerdeg war, sou datt en ënnert sengem Jong an Nofollger Titus am Joer 80 feierlech a Betrib geholl gouf. E louch deemools eng 200 Meter baussent der Stadmauer.
Ellips
Konstruktioun
Fir all follgend Linke gëtt e Java-Plug-in gebraucht.
Amphitheater vu Pula
An den 1930er Jore goufen op der Ostsäit Sëtzplaze fir ronn 5000 Leit amenagéiert; zanterhier ginn am Amphitheater Concerten oder soss Spektakelen opgefouert, wéi z. B. Theaterstécker, e Filmfestival, oder alt emol en Äishockeymatch.
Pesaro
Pesaro ass eng Hafestad an der Regioun Marche, an d'Provënzhaaptstad vun der Provënz Pesaro an Urbino.
Pesaro huet 95.203 Awunner (Stand 31. Dezember 2019) op enger Stadfläch vun 126 km². Et ass e wichtegen Touristenzentrum op der italieenescher Adriaküst. Pesaro läit um Floss Foglia, dee no bei der historescher Alstad an d'Adria mëndt.
Nopeschgemenge sinn: Fano, Gabicce Mare, Gradara, Mombaroccio, Monteciccardo, Montelabbate, Tavullia a Vallefoglia.
Kultur
Zu Pesaro ass d'Gebuertshaus vum Gioachino Rossini. Déi nei Oper vun der Stad gouf den 10. Juni 1818 mat enger Oféierung vum Rossini senger Oper La gazza ladra opgemaach. Zanter 1980 gëtt et do all Joer am Summer de Rossini Opera Festival Pesaro. Ausserdeem gëtt et do zanter 1965 de Pesaro Film Festival (Mostra Internazionale del Nuovo Cinema).
Guillaume-Mathias Augustin
De Jean-Guillaume-Mathias Augustin, gebuer de 27. Abrëll 1815 zu Dikrech, gestuerwen den 20. Februar 1880 an der Stad Lëtzebuerg, war e Jurist a Politiker.
1853 gouf hie Conseiller op der Cour supérieure de Justice.
An der Regierung Simons war hie fir d'éischt vum 2. Juni 1857 bis den 29. November 1857 Administrateur Général vun de Bauten an duerno vum 29. November 1857 bis den 23. Juni 1859 Generaldirekter fir Justiz a Finanzen. , ,
Messier 59
De Messier 59 (aner Bezeechnung NGC 4621) ass eng 9,7 mag hell elliptesch Galaxis mat enger Flächegréisst vu 5,4' × 3,7' am Stärebild Virgo.
M59 ass eng vun de gréisseren elliptesche Galaxien vum Virgo-Galaxiëkoup, awer däitlech méi kleng wéi d'Giganten M49, M60 a M87. D'Kugelstärekoupsystem faasst knapps 2.000 Kugelstärekéip, also ongeféier dat zéngfacht vun der Zuel an eisem Mëllechstroossesystem, awer nëmmen e gutt Zéngtel vun der Zuel am System vun M87. D'Galaxis ass an der Hubble-Sequenz den Typ E5, d. h. d'Galaxis ass zimmlech staark ofgeflaacht.
De Messier 59 gouf den 11. Abrëll 1779 vum däitschen Astronom Johann Gottfried Köhler entdeckt.
Bernard-Hubert Neuman
De Bernard-Hubert Neuman(n), gebuer den 13. Oktober 1818 zu Béigen, gestuerwen de 26. September 1891 an der Stad Lëtzebuerg, war e Jurist a Politiker.
Hien huet eng Carrière an der Magistratur gemaach:
1848 war hie Member vun der Assemblée constituante a vun 1854 bis 1856 Deputéierten an der Chamber.
De Bernard-Hubert Neuman war vun 1868 bis zu sengem Doud Member vum Staatsrot.
1864 krut hien eng Nominatioun als Officier an 1876 als Commandeur am Lëtzebuerger Ordre de la couronne de chêne.
Lëtzebuergesch UNESCO-Kommissioun
Déi Lëtzebuergesch Unesco-Kommissioun, offiziell Commission nationale pour la Coopération avec l'Unesco, ass déi Nationalkommissioun fir Lëtzebuerg am Sënn vum Artikel VII vun der Unesco-Verfassung. Si huet hire Sëtz am Kulturministère an der Stad Lëtzebuerg.
D'Grënnung vun der lëtzebuergescher Unesco-Kommissioun gouf den 22. Juli 1949 duerch groussherzogleche Beschloss decidéiert. De 15. Dezember 1949,, gutt zwee Joer nodeems Lëtzebuerg per Gesetz der UNESCO bäigetrueden ass , gouf d'Kommissioun feierlech ageweit. Eischte President war den Historiker Albert Calmes. Si war zënter hirer Grënnung beim Educatiounsministère, bis si am Joer 2001 dem Kulturministère rattachéiert gouf.
Am Dezember 2014 gouf déi Lëtzebuergesch Unesco-Kommissioun op en Neits gegrënnt, an am entspriechende groussherzogleche Reglement sinn d'Ziler am Detail festgeluecht ginn. Haaptzil ass d'Ëmsetze vu Programmer a Projete vun der Unesco zu Lëtzebuerg.
Déi Lëtzebuergesch Unesco-Kommissioun zielt 26 effektiv Memberen, déi iwwer ministeriellen Arrêté fir e Mandat vu 4 Joer bestëmmt ginn. Presidentin ass zënter September 2015 d'Historikerin Simone Beck, d'Catherine Decker ass Generalsekretärin.
D'UNESCO huet 195 Memberstaaten (Stand: 2012), déi national Unesco-Kommissiounen ageriicht hunn. D'Nationalkommissioune vun der Unesco bilden e speziellt Netzwierk am System vun de Vereenten Natiounen, fir d'Ziler vun der Unesco an hire Memberstaaten ze fërderen an an d'Praxis ëmzesetzen. Si bezéien d'Forces vives aus de jeeweilege Länner, déi mat Bildung, Wëssenschaft, Kultur a Kommunikatioun ze dinn hunn, mat a d'Planung, d'Ëmsetzung an d'Evaluatioun vum breet ugeluechten Unesco-Programm an.
Perth
Perth [] ass d'Haaptstad vum australesche Bundesstaat Western Australia. Mat iwwer 2,1 Milliounen Awunner ass et och déi bei wäitem gréisst Stad an deem Bundesstaat an, no Sydney, Melbourne a Brisbane, déi véiertgréisst Stad an Australien. Perth ass e globalen Zentrum vun der Biergbau- a Pëtrollsindustrie. Et läit op der Mündung vum Swan River, deen do an de südlechen Indeschen Ozean leeft.
Geographie
Perth ass den ekonomeschen, administrativen a politischen Zentrum vu Westaustralien. D'Greater Perth Metropolitan Area ass an 30 selbstänneg Gemengen ënnerdeelt, mat eegener Verwaltungm, soug. Local Government Areas (LGA), a geet, op enger Fläch vun iwwer 6400 km² vun de Plagë vum Indeschen Ozean am Westen bis bei d'Ausleefer vun der Darling Range am Osten. D'LGA City of Perth, déi just 20 km² grouss ass a ronn 30.000 Awunner huet, ass den Zentrum.
Geschicht
Perth gouf den 12. August 1829 vum Kapitän James Stirling ënnert dem Numm Swan River Colony gegrënnt, mam Zil, domat d'Fransousen dovun ofzehalen, Westaustralien ze probéieren ze koloniséieren. 1856 gouf d'Stad offiziell gegrënnt a krut op Wonsch vum britesche Krichs- a Kolonialminister Sir George Murray den Numm vun deem senger Gebuertsstad Perth a Schottland.
Rutger Hauer
De Rutger Hauer gebuer als Rutger Oelsen Hauer den 23. Januar 1944 zu Breukelen a gestuerwen den 19. Juli 2019 zu Beetsterzwaag, war en hollännesche Schauspiller.
De Rutger Hauer war an iwwer 170 Filmer ze gesinn.
Wichteg Filmer a senger Carrière ware Blade Runner (1982) vum Ridley Scott, Flesh and Blood (1985) vum Paul Verhoeven, The Osterman Weekend (1983) vum Sam Peckinpah a Confessions of a Dangerous Mind (2002) vum George Clooney.
One, Two, Three
One, Two, Three ass en US-amerikanesche Kaméidisfilm vum Billy Wilder aus dem Joer 1961, deen de Wilder zesumme mam I. A. L. Diamond geschriwwen huet, fräi nom Theaterstéck Egy, kettő, három vum Ferenc Molnár vun 1929. De Film gouf tëscht Juni a September 1961 zu Berlin an zu München gedréint.
Ëm wat geet et am Film?
Den C. R. MacNamara (James Cagney) ass Direkter vun der Coca-Cola-Succursale zu West-Berlin. Am Hoffes op eng Befërderung akzeptéiert en, sengem Chef vun Atlanta seng Duechter Scarlett, déi op Europarees ass, bei senger Famill doheem opzehuelen, obwuel em dat guer net zu paass kënnt: Seng Fra a Kanner hätten am Fong solle verreesen, an hien hätt dann Zäit gehat, fir mat senger jonker däitscher Sekretärin Ingeborg den Umlaut ze üben...
Canton d'Avesnes-sur-Helpe
De  ass eng franséisch administrativ Andeelung am Arrondissement Avesnes-sur-Helpe, am Departement Nord an der Regioun Hauts-de-France.
Howard Freeman
Den Howard Freeman, gebuer als Howard Schoppe Freeman den 9. Dezember 1899 zu Helena a gestuerwen den 11. Dezember 1967 zu New York, war en US-amerikanesche Schauspiller.
Den Howard Freeman hat säin éischten Optrëtt am Theater am Joer 1922. Eréischt 1942 krut hie seng éischt Roll beim Film.
Avion
Avion ass eng franséisch Gemeng am Departement Pas-de-Calais an der Regioun Hauts-de-France.
Gia Scala
D'Gia Scala, gebuer den 3. Mäerz 1934 zu Liverpool, England a gestuerwen den 30. Abrëll 1972 zu Hollywood, war eng englesch Schauspillerin.
Äichmooss
Zanter 2008 ass dee Service am nei geschafenen Institut luxembourgeois de la normalisation, de l'accréditation, de la sécurité et qualité des produits et services (ILNAS) integréiert.
Karl von Holtei
De Karl von Holtei, gebuer de 24. Januar 1798 zu Breslau (Wrocław) an do gestuerwen den 12. Februar 1880, war en däitsche Schrëftsteller a Bünenauteur.
Hien ass den Auteur vun "Lenore", engem vaterländesche Schauspill mat Gesank, dat 1828 fir d'éischt zu Berlin gespillt gouf. Am 1. Deel vun deem Stéck ass den Text vum Lidd "Schier dreißig Jahre bist du alt", bei deem et ëm deen alen Zaldotemantel vun engem Kavalleriesënneroffizéier geet. An dem Holtei sengem Buch "Deutsche Lieder" (1834) figuréiert dat Gedicht mam Titel "Das Lied vom Mantel"; gewéinlech gëtt et einfach "Mantellied" genannt. D'Mantellied war am 19. Joerhonnert ganz populär; op seng Weis gëtt dat bekannt Iechternacher "Hämelmaous-Léid" gesongen.
D'Mantellied sengersäits gouf op d'Weis vum ale Vollekslidd "Es waren einmal drei Reiter gefangen", gesongen, déi de Carl Eberwein (1786-1868), Direkter vun der Weimarer Oper, fir dem Holtei seng "Lenore" ugepasst hat.
Le confident de ces dames
Le confident de ces dames ass en italieenesch-franséische Film vum Alex Joffé aus dem Joer 1959.
Ëm wat geet et am Film?
E Véidokter (Fernandel) an eng Doktesch (Sylva Koscina) verdroe sech net an enger klenger Provënzstad...
Jonchères
Jonchères ass eng franséisch Gemeng am Departement Drôme an der Regioun Auvergne-Rhône-Alpes.
Tommy Dallimore
Den Tommy Dallimore, gebuer de 7. Februar 1907 zu London a gestuerwen am Februar 1976 an der Stad Lëtzebuerg, war en engleschen Trompettist, dee mat zu de Pionéier vun der Lëtzebuerger Jazzmusek gezielt gëtt.
Hien ass 1934 mam rumänesch-jiddeschen Orchesterchef Efim Schachmeister iwwer d' Belsch op Lëtzebuerg koum, an deem sengem Orchester e bis 1938 jeeweils d'Wantersaison am Hotel Alfa an d'Summersaison am Kurhotel zu Munneref gespillt huet. Zu Munneref huet hie seng spéider Fra Félicie Schuster kennegeléiert.
Wéi de Schachmeister 1938 a Latäinamerika ausgewandert ass, ass den Dallimore zu Lëtzebuerg bliwwen. Wärend der Zäit vun der Däitscher Besatzung hat hie, well en Englänner war, Spillverbuet a stoung ënner Arrest, mä no der Befreiung huet hie säin eegenen Orchester gegrënnt a mat groussem Succès Danzmusek fir d'amerikanesch Zaldote-Basen an der Ëmgéigend an um Radio gespillt. Dono huet hien iwwer 10 Joer laang Danzmusek am Pôle Nord gespillt. Am Haaptberuff war hie Reesender fir Kannerspillsaachen.
An engem Noruff gouf hien als "un bonhomme jovial, farfelu au sens agréable du terme, un peu excentrique, certainement pittoresque, marqué par la vie d'artiste", beschriwwen.
Hie läit zu Munneref begruewen.
NGC 4395
Den NGC 4395 ass eng Balkespiralgalaxis am Stärebild Canes Venatici. Si ass 14 Millioune Liichtjoer vun eis ewech a Member vun der Canes-Venatici-I-Grupp. Si ass eng aktiv Galaxis mat engem ganz hellem Zentrum, d. h. mat engem Aktive galaktesche Kär (AGN). Den NGC 4395 ass eng Seyfert-1-Galaxis.
Besonnesches
Am NGC 4395 gouf vu britteschen a japanesche Wëssenschaftler ëm den Andrew Fabian a Kazushi Iwasawa vun der Universität Cambridge mat Hëllef vum japanesche Röntgensatellit "Advanced Satellite for Cosmology and Astrophysics" (ASCA) dat deemools klengst masseräicht Schwaarzt Lach mat enger Mass vun 10.000 bis 100.000 Sonnemasse fonnt. Sou war et 100-mol méi kleng wéi all bis dohi bekannt Schwaarz Lächer vun deem Typ. Kuerz duerno gouf an der Galaxis M82 nach méi e klengt Lach entdeckt. Ausserdeem gëtt et an der Galaxis en ettlech H-II-Gebidder, wouvun der dräi als separat Objeten am New General Catalogue stinn: NGC 4399, NGC 4400 an NGC 4401.
Entdeckung
Den NGC 4395 gouf den 2. Januar 1786 vum däitsch-britteschen Astronom Wilhelm Herschel entdeckt.
Hochzeitsglocken
Hochzeitsglocken ass en däitschen Heimatfilm vum Georg Wildhagen aus dem Joer 1953 no engem Roman vum Werner Hill.
Hermann Staudinger
Den Hermann Staudinger, gebuer den 23. Mäerz 1881 zu Worms a gestuerwen den 8. September 1965 zu Freiburg im Breisgau, war en däitsche Cheemiker an Nobelpräisdréier.
Hochzeitsglocken
Ëm wat geet et am Film?
Drama am Genre vum däitschen Heimatfilm.
Hermann Staudinger
Den Hermann Staudinger war organesche Cheemiker an huet d'makromolekulär Chimie (Polymerchimie, oder Chimie vun de Makromoleküler) gegrënnt. Hien huet wichteg Bäiträg zu der Strukturopklärung vun de Makromoleküler Cellulos, Steift, Kautschuk a Polystyrol geleescht. Hien huet d'Stoffgrupp vun de Ketenen entdeckt an huet e Procedé fonnt fir Diazomethan duerzestellen, eng Reduktiounsmethod vu Carbonylgruppen zu Methylengruppen.
Hie war noenee Professer um Institut fir Organesch Chimie zu Karlsruhe, op der ETH zu Zürich an op der Universitéit Freiburg im Breisgau.
Schëtz
E Schëtz ass eng Persoun, déi mat enger Waff schéisst. Hautdesdaags gëtt mat deem Begrëff gemenkerhand ee bezeechent, deen eng Feierwaff gebraucht, awer och déi, déi Feiler mat Bou oder Aarmbroscht schéissen, gehéieren an déi Kategorie.
Hermann Staudinger
1953 krut hien den Nobelpräis fir Chimie "fir seng Entdeckungen um Gebitt vun der makromolekularer Chimie".
Schëtz
A verschiddenen nationalen Arméie bezeechent de Begrëff och en Déngschtgrad (Schütze).
Äisvull
Den Äisvull (Alcedo atthis) ass déi eenzeg Aart aus der Famill vun den Äisvullen (Alcedinidae), déi a groussen Deeler vun Europa virkënnt. Et gëtt der och an Asien an am westlechen Nordafrika. Säi Liewensraum ass bei proppere Gewässer, déi stinn oder net ze séier lafen, laanscht déi et Sëtzgeleeënheete ginn. E frësst kleng Fësch, Waasserinsekten (Imagines a Larven), Klengkriibsen a Kauzekäpp. Dëst fänkt e sech, andeems e vu sengem Sëtz aus mam Kapp no vir an d'Waasser spréngt, ënnerdaucht a se mam Schniewel paakt. Da flitt en op seng Plaz zeréck, fir se ze friessen.
Äisvullen hunn en opfällegt Fierderkleed, mat engem bloe Réck an engem orange-bronge Bauch. Si gi 16 bis 18 cm laang a weie 35 g bis 40 g. D'Distanz tëscht den ausgestreckte Flilleksspëtzten ass ongeféier 25 cm.
Déi meescht Äisvulle si monogam. Am Februar a Mäerz siche se sech Partner a fir d'Weibchen z'iwwerzeegen, datt si "dee richtege" sinn, iwwerreechen d'Männercher hinne "Cadeauen" a Form vu Fësch a vernäipe sech dobäi.
Hir Näschter bauen d'Äisvullen an Hielen, déi se als Koppel a géi Wänn aus Leem oder haardem Sand gruewen. Dës Hiel huet en Duerchmiesser vu 17 cm an ass ongeféier 12 cm héich. Se läit um Enn vun engem 40 bis 80 cm laangen Tunnel, dee vum Agank hier liicht biergop geet an ongeféier 8 cm breet ass. Et dauert zwou bis dräi Woche bis déi Hiel gegruewen ass.
A Mëtteleuropa besteet hir Brutt aus sechs bis aacht Eeër, déi am Abrëll-Mee 19 bis 21 Deeg laang ofwiesselnd gebritt ginn. D'Jippelcher sinn am Ufank blann a plakeg. No aacht Deeg kommen déi éischt Plommen an no zéng ginn d'Aen op. No 23 bis 28 Deeg sinn déi Jonk grouss genuch fir erauszefléien.
Si ginn nach een-zwéin Deeg weider vun den Eltere gefiddert, iwwerdeems se léiere wéi een d'Friesse fänkt. Da ginn se vun den Ale verdriwwen a sinn op sech selwer gestallt.
Am Juni bis Juli kënnt eng zweet Brutt no, heiansdo am August-September eng drëtt. 80 Prozent vun deene Jonken iwwerliewen net bis d'Bruttsaison am nächste Fréijoer. Déi Jonk musse sech en neit Revéier sichen, a kënnen dobäi alt bis 1.000 Kilometer zeréckleeën.
Nimm
Regional gëtt oder gouf et am Lëtzebuergeschen eng Rëtsch Alternativnimm fir den Äisvull, wéi (bloe) Mattevull, Waasserflibor, -hinnchen, -héngchen, -bompel, -päipel, -spiecht, -wo oder bloe Waasservull.
Rolf Kauka
De Rolf (Paul Rudolf) Kauka, gebuer den 9. Abrëll 1917 zu Markranstädt an Däitschland a gestuerwen den 13. September 2000 zu Thomasville an Georgia (USA), war en däitsche Comicproduzent a -verleeër. Wéinst sengem groussen Erfolleg ass hien och als den "däitsche Walt Disney" bezeechent ginn. Seng bekanntst Figure si Fix und Foxi.
Liewen
D'Eltere vum Rolf Kauka koumen aus Finnland, mä de Kauka ass a Sachsen opgewuess. Seng éischt Cartoonzeechnunge goufen an den Zeitungen Leipziger Neuesten Nachrichten a Weißenfelser Tageblatt publizéiert. An där Zäit war de Rolf nach am Lycée. Nom Lycée goung hien op d'Universitéit fir Betribswirtschaft ze studéieren. De Studium gouf vum Zweete Weltkrich ënnerbrach, well hien als Offizéier an d'Wehrmacht agezu gouf. 1943 huet de Rolf Kauka sech bestuet. D'Koppel krut 2 Joer méi spéit hiert Meedchen, d'Mascha.
Aktivitéiten als Verleeër
Wéi de Kauka am Joer 1950 gesinn huet, wat fir en Erfolleg d'Comics an den USA haten, huet hien doranner eng Chance gesinn, eng nei Maartméiglechkeet an Däitschland z'erschafen, well deemools d'Comics do nach zimmlech onbekannt waren. Säi Problem war awer, datt et an Däitschland keng gëeegent oder ausgebilte Comiczeechner gouf. Dofir huet den Rolf Kauka ugefaange seng eegen Comicfiguren ze erfannen, bis en dann 1951 den Entschloss gefaasst huet, de Kauka Verlag zu München ze grënnen. Am Verlag konnt hien natierlech net eleng schaffen, a well et an Däitschland keng gëeegent Leit goufen, huet hie Leit aus Jugoslawien, Italien a Spuenien ugestallt. De Kauka hat schonn eng Figur a Form vun engen Fuuss erfonnt, mä seng Zeechnunge waren nach ze realistesch, fir datt s'als Comicfiguren hätte benotzt kënne ginn. An deem Moment ass den Illustrator Walter Neugebauer an d'Spill komm, hien huet et fäerdegbruecht, dem erfonnte Fuuss vum Kauka anthropomorph Zich ze ginn an huet him doduerch den entspriechenden "Comic-Zuch" ginn an ass wéinst vun dëser Aarbecht "Art Director" vum Kauka Verlag ginn. Spéider ass de Walter Neugebauer och als Zeechner vun den Haribo-Goldbiere bekannt ginn.
Ier de Kauka Verlag iwwerhaapt e vollstännegen Comic publizéiert huet, war en Editeur vum Magasinn ER - Die Zeitschrift für den Herrn. Till Eulenspiegel war dat éischt Comic-Heft, dat 1953 publizéiert gouf. D'Figuren am Heft waren Adaptatioune vun deenen aus den däitsche Volleksgeschichten. Déi zwee erfonnten Fiiss, "Fix und Foxi", sinn eréischt am 6. Heft an enger Kuerzgeschicht opgedaucht an si ganz séier zum Lieser-Libling opgestigen. Zu deem Moment konnt awer nach kee wëssen, datt déi Serie de gréissten däitsche Comic-Erfolleg géif ginn. Am Ganze si 750 Milliounen Hefter mat de Geschichte vun den zwéi Fiiss verkaf ginn. A Spëtzenzäite goufen iwwer 400.000 Exemplairen bannent enger Woch verkaf.
Dem "däitsche Walt Disney" gëtt ëmmer erëm virgeworf, hie géif a senge Comics déi US-amerikanesch Comics kopéieren. Fix und Foxi hunn zu Fuxholzen gewunnt, wou sech och hir Geschichten ofgespillt hunn. D'Dageszeitung Die Welt geheit dem Rolf Kauka fir, datt d'Geschichte vun den zwéi Fiiss eng Kopie vun "Entenhausen" wieren. De Professor Knox aus Fix und Foxi soll staark dem Daniel Düsentrieb an de Lupo staark dem Goofy, déi alle béid Disney-Figuren sinn, änelen.
Déi franséisch-belsch Comic Astérix et Obélix goufe vum Kauka verdäitscht an ënner dem Numm Siggi und Babarras publizéiert ginn, wat him ufanks och vun de franséischen Auteuren erlaabt gouf. Mä mat der Zäit huet de Kauka ëmmer méi an de Geschichten ëmgeännert: Déi berüümt Gallier bei Astérix et Obélix ware bei Siggi und Babarras Germane ginn an hir Geschichte goufen duerch d'politesch Situatioun an Däitschland vun 1960 staark beaflosst. De Kauka huet et sou wäit bruecht, datt d'Geschichte sech wäit ewech vum eigentleche franséische Wierk entwéckelt hunn, dofir hunn d'Grënner vun de Figuren, de René Goscinny an Albert Uderzo, dem Kauka d'Rechter entzunn, fir hire Comic weiderhin an däitschter Versioun ze publizéieren.
Pit und Pikkolo (Spirou et Fantasio), Tim und Struppi  (Tintin), die Schlümpfe  (Les Schtroumpfs), Lucky Luke ware franséisch-belsch Comics, déi de Kauka och a senge Magasinnen an däitscher Versioun publizéiert huet. Dem Rolf Kauka säi Verlag gëtt haut fir seng däitsch Versioune kritiséiert, well hien net, wéi seng Konkurrenten, versicht huet sech u bestëmmt Iwwersetzungstechniken ze halen an domat sou no wéi Méiglech un der Original-Versioun ze bleiwen. Mä dem Kauka seng däitsch Redaktioun huet amplaz vun den Iwwersetzungen, Texter agesat, déi hirer Meenung no gutt dobäi passe géifen.
Ufanks vun den 1970er Joren huet de Kauka ugefaange Kuerzfilmer a laang Zeechentrickfilmer iwwer Fix und Foxi ze dréinen. 1973 huet hien dem Pabel-Moewig-Verlag säin eegene Verlag kaaft, mä hien huet d'Recht behalen, bei Froen déi seng Figure betreffen, matschwätzen ze kënnen. Zwee Joer méi spéit huet de Kauka d'Kauka Comic Akademie, eng Schoul fir Comic-Auteuren gegrënnt, wourun ee kloer mierkt, datt et dem Kauka um Häerz louch d'Comic-Welt an Däitschland weider no vir ze bréngen. Duerno huet de Kauka sech ëmmer méi op seng Plantagen an Georgia an den USA zeréckgezunn, vu wou aus hie sech awer weider ëm seng Figure Fix und Foxi bekëmmert huet.
Méricourt (Pas-de-Calais)
Méricourt ass eng franséisch Gemeng am Departement Pas-de-Calais an der Regioun Hauts-de-France.
Zäitdéngscht
Als Zäitdéngscht gëtt an der Astrometrie an an de Geowëssenschaften en national oder international gereegelten Déngscht fir déi genee Weltzäit (UT a UTC) souwéi d'Emissioun vun Zäitsignaler mat Zäitzeechesendere bezeechent. Zanter dem Vollausbau vum GPS droen och déi vu Satellitte fortgeschéckt Zäitsignaler dozou bäi.
Wann et am Mëttelalter nëmmen e lokalen Zäitdéngscht gouf (meeschtens nëmmen op ongeféier mat Sonnenauer, heiansdo mat Mëtteskanoun), sou goufe s'an der Entdeckungszäit vun de Séifuerer – mat méi Prezisioun – op eenzel Observatoirë verluecht oder stänneg vun Observatoirë bedriwwen. Deelweis krut den Zäitschutz vu sou Observatoiren och amtlech Legitimitéit, wéi z. B. déi vun der Wiener Urania.
Eréischt am Ufank vum 20. Joerhonnert entstoungen national gereegelt Zäitdéngschter, déi entweeder vun eenzelen Observatoiren oder vu physikaleschen Instituten wéi dem BIH zu Paräis iwwerholl goufen. A verschiddene Länner waren och zentral Äichämter verantwortlech, wéi deelweis an Däitschland (?) an an der Schwäiz.
Haut sinn d'Zäitdéngschter international vernetzt, bedreiwe grouss Auerenanlage mat dacks villen Atomaueren oder Waasserstoffmaseren, deenen hire géigesäitegen Auerestand iwwer Funk oder (méi rar) mat direktem Auertransport verglach gëtt. Eréischt d'Kollektivitéit vu ville Statiounen an Déngschter formen dat internationaalt definitiivt Zäitsystem vun der Atomzäit (AT) an der Weltzäit (UT1 an UTC). D'Ofwäichunge vun den eenzelen Zäitdéngschter vun der Kollektivitéit, déi haut nëmme nach am Beräich vu Nanosekonne läit, gi lafend iwwerwaacht a periodesch publizéiert. Si ginn duerch e Nummindex gezeechent, z. B. AT(PTB) fir d'Atomzäit vun der Physikalesch-Technesch Bundesanstalt zu Braunschweig oder UTC(BEV) fir d'Universal Time vum BEV zu Wien.
D'Zäitdéngschter ginn ëmmer méi vun organisatoresch an technesch mat geodetesche Fundamentalstatioune verbonnen, soudatt déi lafend Iwwerwaachung vun der Äerdrotatioun an intradisziplinärer Kooperatioun erfollege kann, zesumme mat globalen Déngschter wéi dem IERS.
Echternacher Anzeiger
Den Echternacher Anzeiger war eng Zeitung, déi vum 10. Mee 1863 bis den 31. Dezember 1940 zweemol d'Woch beim Dominik Burg, duerno deem sengem Fils, dem Joseph Burg, an du bei deem sengem Fils, deen och Joseph geheescht huet, zu Iechternach erauskoum.
En hat eng relativ kleng Oplo – 1865 ëm déi 160 Exemplairen – a bestoung virun allem aus Artikelen, déi scho soss anzwousch publizéiert gi waren.
Mat der Zäit krut den Echternacher Anzeiger den Usproch, iwwer seng lokal a souguer iwwer d'Landesgrenzen erauszewuessen, wéi den Ënnertitel " zugleich Landeszeitung. Organ für das Großherzogtum Luxemburg und die Grenzortschaften " zum Ausdrock bruecht huet.
Waltener
Waltener ass de Familljennumm vun ë. a. follgende Persounen:
Jacques Nesser
De Jacques Nesser, am engleschsproochege Raum James Nesser genannt, gebuer den 29. Juli 1858 zu Gouschteng, a gestuerwen de 5. Oktober 1936 zu Duncton am West Sussex, war e Lëtzebuerger Jesuitt a Missionnaire an Afrika.
Buerg Simmer
D'Buerg vu Simmer ass eng mëttelalterlech Buerg zu Simmer. Si ass a Privatbesëtz.
Geschicht
Et ass net gewosst wéini déi éischt Buerg zu Simmer gebaut gouf. 1192 ass vun engem gewëssen Tider rieds, deen Här vu Simmer war. 1233 huet de Jean vu Simmer d'Buerg ënner de Schutz vun der Gräfin Ermesinde vu Lëtzebuerg gestallt. Uganks vum 14. Joerhonnert war den Thomas vu Simmer, e Frënd a Begleeder vum Keeser Heinrich VII., Buerghär. Am Joer 1600 huet de Christoph vu Criechingen bei der nërdlecher Entrée e grousse Renaissancetuerm baue gelooss. 1779 koum et zu engem grousse Feier an der Buerg, dat sou vill Schued gemaach huet, datt d'Buerg duerno ëmmer méi zerfall ass. 1919 gouf d'Buerg zum Deel ofgebrach, mä 1920 hunn d'Proprietären ugefaangen, se ze restauréieren. Dobäi gouf awer net ëmmer Wäert op d'historesch Architektur geluecht.
Den 2. Dezember 1937 gouf d'Buerg vu Simmer als nationaalt Monument klasséiert.
D'Buerg vu Simmer stoung am September 2021 fir e Präis vun 3,5 Milliounen Euro zum Verkaf. Op eng parlamentaresch Fro vum Deputéierte Fred Keup äntwert d'Kulturministesch Sam Tanson, datt de Staat net drun interesséiert wier fir d'Buerg ze kafen.
Laval-d'Aix
Laval-d'Aix ass eng franséisch Gemeng am Departement Drôme an der Regioun Auvergne-Rhône-Alpes.
Messier 61
De Messier 61 (och als NGC 4303 bezeechent) ass eng 9,3 mag hell Spiralgalaxis mat enger Flächegréisst vu 6,2 × 5,9 Bouminutten am Stärebild Virgo.
Den M61 gehéiert zu de grousse Spiralgalaxië vum Virgo-Galaxiëkoup an huet en Duerchmiesser, dee mat ongeféier 100.000 Liichtjoer vergläichbar mat eiser Mëllechstrooss ass. De morphologeschen Typ vun der Galaxis ass eng Tëscheform vu Balkespiralgalaxis an normaler Spiralgalaxis (SABbc).
Den Objet gouf de 5. Mee 1779 vum Barnaba Oriani entdeckt.
La La Land
Mat La La Land ka gemengt sinn:
Wo (Astrologie)
D'Wo ass an der Astrologie dat siwent vun den Déierekreeszeechen.
Elvas
Elvas ass eng Stad am Oste vu Portugal, déi fréier zu de wichtegste Festungen op der Grenz mat Spuenie gezielt huet.
Marianne (Film 1955)
Marianne ass e franséisch-däitsche Film vum Julien Duvivier aus dem Joer 1955 no engem Roman vum Peter de Mendelssohn.
Ëm wat geet et am Film?
De Vincent lieft an engem Pensionat bei engem Séi a Bayern. No beim Pensionat läit en onheemlecht Schlass. Mat e puer Frënn versicht hien an dat Schlass ze kommen an am Schlass begéint hien eng wonnerschéi jonk Fra, d'Marianne…
Faut pas prendre les enfants du bon Dieu pour des canards sauvages
Faut pas prendre les enfants du bon Dieu pour des canards sauvages  ass e franséische Film vum Michel Audiard aus dem Joer 1968.
Ëm wat geet et am Film?
D'Rita (Marlène Jobert) ass vu Gangsterfrënn iwwer d'Ouer gehae ginn, an elo kënnt seng Tatta (Françoise Rosay) him zu Hëllef...
Sallaumines
Sallaumines ass eng franséisch Gemeng am Departement Pas-de-Calais an der Regioun Hauts-de-France.
Le cri du cormoran le soir au-dessus des jonques
Le cri du cormoran le soir au-dessus des jonques  ass e franséische Film vum Michel Audiard aus dem Joer 1971.
Ëm wat geet et am Film?
Den Alfred (Michel Serrault) en aarme Chômeur gëtt vu Gangster entfouert...
La chanson de Roland (Film)
La chanson de Roland ass e franséische Film vum Frank Cassenti aus dem Joer 1978.
Ëm wat geet et am Film?
Eng Grupp Leit pilgert zesummen am Mëttelalter op Santiago de Compostela, ënnerwee erzielen si an den Dierfer d'Chanson de Roland…
Steebock (Astrologie)
De Steebock ass an der Astrologie dat zéngt vun den Déierekreeszeechen.
Carl Eberwein
De Carl Eberwein (Franz Karl Adalbert Eberwein), gebuer den 10. November 1786 zu Weimar an do gestuerwen den 2. Mäerz 1868, war en däitsche Komponist.
Hie war vun 1826 bis 1849 groussherzogleche Museksdirekter an Direkter vun der Oper vu Weimar. Hien huet d'Musek fir dem Karl von Holtei seng "Lenore" komponéiert. An dësem Stéck ass dat sougenannt "Mantellied" (Schier dreißig Jahre bist du alt) op deem seng Weis d'Hämelmaous-Léid gesonge gëtt.
Lesches-en-Diois
Lesches-en-Diois ass eng franséisch Gemeng am Departement Drôme an der Regioun Auvergne-Rhône-Alpes.
Oppolzer (Moundkrater)
Oppolzer ass de Rescht vun engem Moundkrater um südleche Rand vum Sinus Medii, um Nullmeridian vum Äerdmound. Den Aschlagkrater gouf 1935 vun der IAU nom éisträicheschen Astronom Theodor von Oppolzer genannt.
De Krater hue e mëttleren Duerchmiesser vu 40 km. Seng Positioun am Zentralberäich vun der äerdzougedréitzer Moundsäit huet d'selenographesche Koordinaten 1° 30' S / 0° 30' W. Op sengem südëstleche Kraterrand steet de Krater Réaumur an am Westsüdwesten dee nom Camille Flammarion genannte, Lavaramplifläch Flammarion.
Déi 110 km laang Moundrill Rima Oppolzer duerchschneit de Süddeel vum Kraterbuedem.
Marianne de ma jeunesse
Ëm wat geet et am Film?
De Vincent lieft an engem Pensionat bei engem Séi a Bayern. No beim Pensionat läit ee onheemlecht Schlass. Mat e puer Frënn versicht hien an dat Schlass ze kommen an hei begéint hien eng wonnerschéi jonk Fra d'Marianne…
Mons Hadley
De Mons Hadley ass wéi de Mons Hadley Delta e Bierg um Äerdmound a gouf no dem britteschen Astronom a Mathematiker John Hadley benannt. De Bierg krut säin Numm am Joer 1935. Säi mëttleren Duerchmiesser ass 25 km. an hien huet eng maximal Héicht vu 4,6 km.
Koordinate: 26° 30' N / 4° 42' O.
Waassermann (Astrologie)
De Waassermann ass an der Astrologie dat eeleft vun den Déierekreeszeechen.
glk:بهمن سلواغه (مياشت)
Ablain-Saint-Nazaire
Ablain-Saint-Nazaire ass eng franséisch Gemeng am Departement Pas-de-Calais an der Regioun Hauts-de-France.
Centre Guillaume-II
Centre Guillaume-II ass e Gebaierkomplex nieft dem Stater Stadhaus, tëscht dem Knuedler, dem Gruef an der Ënneschtgaass, an deem zanter dem Summer 2014 de Bierger-Center, e Sall fir Hochzäiten a Verwaltungsservicer vun der Gemeng Lëtzebuerg ënnerbruecht sinn.
Geschicht
Am Joer 1681 hunn d'Dominikanerinnen aus dem Klouschter Mariendall um Bord vum Knuedlerklouschter e Refuge baue gelooss. Wéi 1783 all Kléischter opgeléist goufen, gouf hiert Verméigen deelweis engem Reliounsfong iwwerdroen, deem seng Verwaltung bis 1795 am Gebai vum fréiere Refuge war. Dat Joer gouf Lëtzebuerg vun de franséische Revolutiounstruppe besat, an déi hunn hir héich Verwaltungsbeamten am Gebai aquartéiert.
No der Néierlag vum Napoleon an dem Ofzuch vun de franséischen Truppen huet 1816 den neie Festungsgouverneur Ludwig-Wilhelm von Hessen-Homburg sech am Gebai aquartéiert, dat awer nach dat selwecht Joer un den Tubakhändler Jean-Nicolas Neyen verkaf gouf. 1856 ass den Neyen gestuerwen, an déi nei gegrënnten Banque internationale à Luxembourg huet den ëstlechen Deel vum Besëtz kaf an do hir Agence opgemaach. Um westlechen Deel, zum Knuedler zou, huet seng Witfra um fräien Terrain en Haus fir sech baue gelooss, dat spéider no hirem Schwoer Auguste Letellier "Haus Letellier" genannt gouf.
D'BIL, där hiren Direkter Léon Mathias Würth 1872 seng Wunneng an d'Gebai verluecht hat, huet et 1878-82 ëmgebaut an no Norden hi vergréissert, woubäi e groussen Deel vum fréiere Refuge ofgerappt gouf. 1904 ass d'BIL op eng aner Adress geplënnert. Den nërdlechen Deel vun der Proprietéit gouf un d'Famill Lassner verkaf, déi do e Geschäft mat Artikele fir de Stot opgemaach huet, dat ee Joerhonnert bestoe soll. Am Rescht vum Gebai hunn d'Elisabethaner-Schwësteren e Pensionat fir jonk Meedercher ageriicht. 1910 hu se d'Gebai kaf, an dat Joer drop goung och d'Haus Letellier an hire Besëtz iwwer. D'Haiser goufen ëmgebaut a matenee verbonnen, Wunn- a Versammlungsraimlechkeete goufen ageriicht.
An de spéide Joerzéngte vum 20. Joerhonnert goung d'Demande no Zëmmere fir Butteksmeedercher zeréck, a sou hunn d'Schwësteren hiert Gebai an en Altersheem ëmfunktionéiert. Um Rez-de-Chaussée ware Versammlungsraim fir kathoulesch Veräiner.
Grouss Deeler vun de Reschter vun de Renaissance-Maueren an der Bannenariichtung vum Enn vum 19. Joerhonnert ginn erhalen.
Kontrovers ass d'gliesen a stole Passerell, déi vum Stadhaus an dat neit Gebai féiert.
Advanced Satellite for Cosmology and Astrophysics
Den Advanced Satellite for Cosmology and Astrophysics (ASCA), och bekannt ënner der Bezeechnung ASTRO-D oder Asuka war e japanesch-amerikanescht Weltraumteleskop fir Röntgenastronomie.
ASCA war de véierte japanesche Röntgensatellit a gouf vum japaneschen Institut fir Raumfuerschung ISAS zesumme mat der NASA entwéckelt. ASCA gouf den 20. Februar 1993 vum Kagoshima Space Center mat enger M-3S-2-Rakéit an eng niddreg Äerdëmlafbunn mat 31,5 Grad Bunnschréi bruecht. De Satellit war bis de 14. Juli 2000 a Betrib, bis an engem geomagnéitesche Stuerm d'Lagreegelung ausgefall war. Den 2. Mäerz 2001 ass de Satellit an der Äerdatmosphär iwwer dem Westpazifik vergloust.
Den ASCA hat véier identesch Röntgenteleskope vum Wolter-Typ mat enger effektiver Totalfläch vun 1300 cm2 bei 1keV Energie a 600 cm2 bei 6-7 keV. Als éischte Röntgenobservatoire hat d'ASCA an zwéi vu senge véier Röntgenteleskopen CCD-Detektere mat deenen d'Energie vun de Röntgenphotone méi genee wéi mat fréieren Detektersystemer gemooss konnt ginn, benotzt. D'Röntgenspektren déi domat opgeholl goufen, hu virun allem zu engem bessere Versteesdemech vun aktive galaktesche Käre bäigedroen.
Šiprage
Šiprage (op Serbesch: Шипраге) ass eng Uertschaft an der Gemeng Kotor Varoš an der Republika Srpska a Bosnien-Herzegowina. Si huet 788 Awunner (Stand: 2013).
Gangnam Style
Gangnam Style (강남스타일) ass ee K-Pop-Lidd vum südkoreanesche Rapper Psy. Bekannt gouf d'Lidd virun allem iwwer YouTube, wou et de 15. Juli 2012 eropgeluede gouf. De Museksvideo huet den 21. Dezember 2012 eng Milliarde „Views“ erreecht an ass domat dee meeschtgekuckte Video an der Geschicht vu YouTube. Doriwwer eraus ass et dee beléiftste Video mat iwwer sechs Millioune „Likes“. An iwwer 30 Länner ass d'Lidd op der éischter Plaz vun den Chart-Lëschten (Stand: Enn 2012). De charakteristeschen Danz aus dem Video gouf vu ville bekannte Persounen imitéiert, dorënner den US-President Barack Obama, de brittesche Premierminister David Cameron, den UN-Generalsekretär Ban Ki-moon an den Ai Weiwei.
Heiderscheid (Homonymie)
Heiderscheid ass:
Däitschen Zentrum fir Loft- a Raumfaart
Den Däitschen Zentrum fir Loft- a Raumfaart (de: Deutsches Zentrum für Luft- und Raumfahrt e. V.), ofgekierzt DLR, ass e Fuerschungszentrum vun der Bundesrepublik Däitschland fir Loft- a Raumfaart, Energie a Verkéier.
Den DLR ass an Däitschland op 16 Standplaze vertrueden, den Haaptsëtz ass zu Köln. Seng ëmfangräich Fuerschungs- an Entwécklungsaarbechte sinn an national an international Kooperatiounen agebonnen.
Iwwer déi eege Fuerschung eraus ass den DLR als Raumfaartagentur am Optrag vun der däitscher Bundesregierung fir de Programm an d'Ëmsetzung vun den däitsche Raumfaartaktivitéiten zoustänneg. Weiderhi koordinéiert den DLR als Projetdréier déi fachlech an organisatoresch Ëmsetzung vu Fërderprojete vu verschiddene Ministère vun der Bundesrepublik Däitschland (ë. a. vum BMBF a BMWi).
Psy (Rapper)
De Park Jae-sang (Hangul: 박재상), gebuer den 31. Dezember 1977, ass ee südkoreanesche Rapper, besser bekannt ënner sengem Pseudonym Psy (Hangul: 싸이). International Bekanntheet huet e mat senger Single Gangnam Style erreecht, déi de 15. Juli 2012 erauskoum ass an op YouTube iwwer eng Milliardmol opgeruff gouf.
Carl Esmond
De Carl Esmond, gebuer als Willy Eichberger de 14. Juni 1902 zu Wien a gestuerwen am Alter vun 102 Joer de 4. Dezember 2004 zu Brentwood a Kalifornien), war en éisträichesch-US-amerikanesche Schauspiller.
Den Esmond war vun 1922 un zu Wien am Theater als Schauspiller aktiv. Hie gouf fir de Film am Joer 1932 entdeckt. An Éisträich an an Däitschland ass hien am Theater an am Kino als Willy Eichberger opgetrueden. Nodeems hien 1938 an d'USA emigréiert war huet hie säin Numm an Charles Esmond a spéider a Carl Esmond geännert.
Am Joer 1943 huet hien d'US-amerikanesch Nationalitéit ugeholl.
Hien huet an iwwer 90 Kinos- an TV-Filmer matgespillt.
Schëtz (Astrologie)
De Schëtz ass an der Astrologie dat néngt vun den Déierekreeszeechen.
Google SketchUp
Google SketchUp ass eng Software, mat där een en 3D-Modell um Computer erstelle kann. De Programm gouf u sech fir d'Architektur konzipéiert an du vu Google opkaaft, well e sech gutt fir d'3D-Modeller op Google Earth eegent.
Woyzeck (Film)
Woyzeck ass en däitsche Film vum Werner Herzog aus dem Joer 1979 no engem Theaterstéck vum Georg Büchner.
Aix-Noulette
Aix-Noulette ass eng franséisch Gemeng am Departement Pas-de-Calais an der Regioun Hauts-de-France.
Skorpioun (Astrologie)
De Skorpioun ass an der Astrologie dat aacht vun den Déierekreeszeechen.
Jean Massard (Keel)
De Jean Massard, gebuer de 26. Dezember 1844 zu Heeschdref a gestuerwen de 26. November 1923 zu Keel, war e lëtzebuergeschen Industriellen a Lokalpolitiker.
Den Industriellen
De Jean Massard war Schlässer respektiv Mecanicien vu Beruff. 1873 huet hien zesumme mat sengem Brudder Henri Massard (1839-1890), deen och Mecanicien war, zu Keel d'Hubertysmille kaaft an do en Atelier installéiert, wou si Buggie fir déi lëtzebuergesch an déi franséisch Eisenäerz-Minière gebaut hunn. Enn 1882 koum zum Konstruktiounsatelier nach eng Géisserei dobäi. De Betrib, deen ënner dem Numm Fonderie & Ateliers de construction Massard » bekannt gouf, ass ville Leit virun allem e Begrëff ginn, wéinst de Kanaldeckelen, déi do produzéiert goufen.
De Gemengepolitiker
De Jean Massard, deen zu Keel gewunnt huet, huet sech fir d'Lokalpolitik intresséiert. Bei der partieller Wal vum Oktober 1887 gouf hien an de Gemengerot vu Keel gewielt. Well säi Schwoer Michel Kayser-Kaysen du scho Member vum Gemengerot war, huet de Keeler Gemengerot fir den neigewielte Konselljee eng Dispens ugefrot, fir datt hien zesumme mat sengem Schwoer am Gemengerot konnt sëtzen. Déi Dispens gouf dann och accordéiert. De Jean Massard ass bis 1902 am Keeler Gemengerot bliwwen. Den 18. Februar 1893 gouf hie Schäffen an den 21. Mäerz 1894 Buergermeeschter. Den 30. Dezember 1899 huet hie seng Demissioun als Buergermeeschter agereecht, huet awer provisoresch säin Amt nach bis zur Nominatioun vu sengem Nofollger Nicolas Wilhelm-Schmit am Mäerz 1900 ausgeüübt. De Jean Massard ass dono bis Enn 1902 als einfache Konselljee am Gemengerot bliwwen.
Am Laf vum Joer 1895 huet de Jean Massard fir eng kuerz Zäit d'Presidentschaft vun der Keeler Musek (Musik-Verein-Cäcilia, Harmonie Ste-Cécile), déi 1888 gegrënnt gouf, iwwerholl.
Léiw (Astrologie)
De Léiw ass an der Astrologie dat drëtt vun den Déierekreeszeechen.
Jean Massard (Keel)
D'Famill
Hien hat sech den 19. Oktober 1881 zu Keel mat der Catherine Kayser vun Esch-Uelzecht bestuet. D'Koppel hat zwee Kanner, den Henri, 1882 gebuer, an d'Thérèse, 1883 gebuer.
De Jean Massard gouf den 29. November 1923 um Keeler Kierfecht begruewen.
Eurovision Song Contest 2000
De '''45. Eurovision Song Contest''' war den 13. Mee 2000 a Schweden. Organiséiert gouf d'Eurovisioun dat Joer an der Globenarena zu Stockholm. Presentateure waren d'Kattis Ahlström an den Anders Ludin.
Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun dëser Reegel ware Polen, Portugal, Slowenien, Litauen a Bosnien an Herzegowina. Lëtzebuerg huet scho wéi déi 6 Joer virdru fräiwëlleg drop verzicht fir matzemaachen. Och Italien, Ungarn, Griicheland an d'Slowakei hu fräiwëlleg net matgemaach. Lettland ass nei derbäikomm. Am Ganze ware 24 Länner derbäi.
Verschidden Interprete hate scho virdrun eng Kéier matgemaach, den Alexandros Panayi (Deel vu Voice) fir Zypern 1995, de Serafín Zubiri fir Spuenien 1992 an de Roger Pontare fir Schweden 1994.
D'Reegel fir d'Ofstëmmung ass d'selwecht bliwwe wéi déi Jore virdrun, allerdéngs ass an de meeschte Länner den Televoting duerch d'Spectateure benotzt gi fir ofzestëmme mat Ausnam vu Russland, der Republik Mazedonien, der Tierkei a Rumänien, wou nach eng Jury d'Ofstëmmung gemaach huet. Holland huet wéinst enger Feierkatastroph zu Enschede d'Iwwerdroung ofgebrach an huet fir d'Ofstëmmung dunn op eng Jury zeréckgegraff. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Stockholm matgedeelt ginn.
Déi éischt Plaz krut d'Vertrieder vun Dänemark, d'Olsen Brothers mat 40 Punkte Virsprong virun der Alsou (Russland). Déi drëtt Plaz krut d'Grupp Brainstorm, déi fir Lettland ugetruede war.
Fir Dänemark war et déi zweet Kéier datt et de Grand Prix gewonnen hat.